Аԥсны Адәныҟатәи аусқәа рминистр Инал Арӡынба Венесуела Адәныҟатәи аусқәа рминистр Феликс Рамон Пласенсиа Гонсалес имшира идиныҳәалеит.
Адныҳәалараҟны иаҳәоит:
«Шәара шәҟазара ҳаракы, акыр шықәса Боливариантәи Ареспублика Венесуела аинтересқәа реиқәырхара азықәԥара, шәылшамҭа дуқәа адунеи зегь аҟны шәыхьӡ аҳаракра рылдыршеит. Агәра згоит шәара шәнапхгарала Боливариантәи Ареспублика Венесуела Адәныҟатәи аусқәа рминистрра адәныҟаполитикатә усура аҩаӡара ҳаракы шамоу, ԥхьаҟагьы уи хра аманы ишымҩаԥгахало.
Аԥсны ахә ҳаракны иршьоит ҳтәылақәа рыбжьара ишьақәгылаз аиҩызаратә еимадарақәа. Шәара шәыхәҭаа ари аус аҟны ишьардоуп. Ихасҵоит агәреибагареи аилибакаареи шьаҭаны измоу аизыҟазаашьақәа идырӷәӷәеит ҳәа ҳҳәынҭқаррабжьаратә еинырра. Сақәгәыӷуеит ԥхьаҟагьы ҳара еиуеиԥшым ахырхарҭақәа рҿы еицыҳзыфеидоу аимадарақәа шышьақәҳаргыло, ишеизҳарҳауа».